Društvo Parada Ponosa

DECONTRAMINATION TRAINING DUBLIN: Antiracist approaches to addressing on-street hate speech
2021-05-10 - 2021-05-15 | online
AIM:
Equipping youth workers and youth trainers with competencies to integrate antiracism practises and analyses in addressing hate speech through decontRamination (using alter and counter-narratives) while working with youth. This will be achieved through the good practice presentations of anti-racism and counter-hate projects and initiatives by INAR, its members and other groups and collectives based in Ireland, which can be learned from or replicated elsewhere.
AFTER THE TRAINING, THE PARTICIPANTS WILL:

Understand the dynamics of racism and its roots in social power relations and systemic discrimination, as the context within which hate speech occurs.
Gain insight into the connection with related forms of discrimination including transphobia, misogyny and homophobia.
Understand the typology of hate speech manifestations in different social contexts, particularly in graffiti and street art.
Be able to identify and explore the common denominators of antiracism work and youth work.
Gain insights into initiatives that can help decontRaminate dominant toxic narratives about all minoritised groups.
Increase the ability to identify, address and decontRaminate hateful messages using the anti-racist methodological approaches.
Create innovative decontRamination methodological approaches in addressing hate speech with young people.
Have a chance to network and plan follow up activities using the online interactive map and mobile app.

PROFILE OF THE PARTICIPANTS:

Youth workers, youth leaders, youth activists – anyone working with youth.

APPLY HERE

THE PROGRAMME:
The training will take the form of various presentations, workshops, discussions and case studies between Monday and Friday, 10-14th May.
Morning sessions: 10-12 Dublin time // 11-13 Central European Time
Afternoon sessions (14-16 Dublin time // 15-17 Central European Time):

MONDAY, 10/05:
10-12 (11-13 CET): Launch of the DecontRamination Training Dublin: Antiracist approaches to addressing on-street hate speech. Introduction and the overview of the DecontRamination Project and its Partners – INAR (Ireland), Laosje (Berlin, Germany) and Ljubljana Pride (Ljubljana, Slovenia).
12-14 (15-17 CET): Systemic racism and hate speech in public spaces webinar. The afternoon session will focus on understanding the dynamics of racism, how it manifests and its roots in social power relations and systemic discrimination, as the context within which hate speech occurs. This session will help you gain insight into the connection of racism with related forms of discrimination including transphobia, misogyny and homophobia. You will also gain an insight into the typology of hate speech manifestations in different social contexts, particularly in graffiti and street art.
TUESDAY, 11/05:
10-12 (11-13 CET): Political representatives, local authorities and direct action. Presentation and discussion on the role of political representatives and local authorities in decontRaminating on-street hate, supporting communities and building allyship against hate and discrimination.
12-14 (15-17 CET): Introducing DecontRamination mapping tools: map & app. An overview of the DecontRamination online tools for mapping and documenting hateful and discriminatory graffiti and writing to draw attention to the hate and discriminatory speech that occupies our streets.
WEDNESDAY, 12/05: RECLAIMING THE STREETS: YOUTH WORK INITIATIVES
10-12 (11-13 CET): Youth-led on-street initiatives against systemic racism. Presentation and discussion about how the youth-led initiatives can reclaim the streets and respond to systemic racism in creative ways in public spaces.
12-14 (15-17 CET): Youth project and street art for social inclusion. A practical overview of a role youth work can play in decontRaminating neighbourhoods with creative use of street art tools to promote social inclusion and unity.
THURSDAY, 13/05: COMMUNITY RESPONSE TO RACISM
10-12 (11-13 CET): Responding to racism – tools and resources. An overview of practical tools and resources on responding to racism to increase the ability to identify, address and decontRaminate hate using the anti-racist methodological approaches.
12-14 (15-17 CET): DecontRaminating neigbourhoods: a community response to racism. A practical overview and case studies of communities’ proactive response to racism and far-right narratives.
FRIDAY, 14/05
10-12 (11-13 CET): Reflecting, sharing and closing of the week.

CLICK ‘SELECT A DATE’ BUTTON TO REGISTER FOR SESSION(S) OF YOUR CHOICE.
NOTE: Please note that although you are asked to register for all day, you can choose to attend only the morning or afternoon session or both sessions on a given day.

APPLY HERE

www.decontramination.org

DecontRamination Workshop
2021-04-23 15:00 - 17:00 (Europe/Helsinki) | preko spleta
Opažate tudi ve_i sovražne grafite v svoji soseski? Vam je neprijetno, ko na stranišču lokala ali kluba zasledite napis, ki zaničuje določene skupine ljudi, morda se v njem prepoznate same_i?

Vse_i, ki se želite pobliže spoznati z načini, kako lahko sovražni govor v grafitih, napisih ali nalepkah predrugačite, mu odvzamete moč sovraštva, morda celo spremenite v povsem nasprotno sporočilo, ste vabljene_i, da se pridružite delavnici DekontRaminacije, kjer bomo skupaj počele_i prav to.
Dogodek bo potekal v angleškem jeziku.
Če se želiš udeležiti delavnice, nam piši na info@ljubljanapride.org.

Kako pa ti živiš?
2021-04-22 17:00 - 19:00
Vprašanje, kje, kako, s kom živiš, lahko prinese veliko izzivov, sploh za mlade LGBTIQ+ osebe. V LGBTIQ+ skupnosti pa pogosto nimamo prostora za pogovor o teh vprašanjih.
Zato vas vabimo na voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi.

Skupaj si bomo postavile_i vprašanja, kot so:

Kako kot LGBTIQ+ oseba čim bolj uspešno iskati stanovanje?
Kako navigirati odnose s starši in družino, ko živimo doma?
Kako naslavljati finančne in stanovanjske posledice korone?
Kakšne oblike državne finančne pomoči obstajajo in kako do njih dostopati?
Kako se odločiti, ali se bomo razkrile_i cimram_om, najemodajalkam_cem …?
Kako reagirati na homo-/bi-/transfobijo v različnih stanovanjskih situacijah?
Kaj storiti, če ostanemo brez (primernega) doma?
In še mnogo drugih vprašanj o stanovanjskih situacijah mladih LGBTIQ+ oseb.

Pogovoru o izzivih, s katerimi se srečujemo, bo sledilo skupno iskanje rešitev in deljenje dobrih praks.

Prijave so obvezne. Prijavi se: https://forms.gle/a6XxtByaCcot2TyN9

Pogovorno skupino tokrat izvajamo v sodelovanju z Mladinskim kulturnim centrom Maribor. Če bo dovoljeno zbiranje, bo srečanje potekalo v živo v prostorih MKC-ja, v nasprotnem primeru pa se bo odvilo na spletnem orodju Zoom (povezavo do dogodka prejmete na e-mail nekaj ur pred začetkom). V primeru kakršnih koli vprašanj nam pišite na info@ljubljanapride.org.

Dogodek poteka v sodelovanju z MKC Maribor.

Pride Connects: Trash
2021-04-20 18:00 | preko spleta
CO-HOST: Loesje Berlin

V spomin na letošnji dan Zemlje Parada Povezuje organizira video večer, na katerem bomo delile_i nasvete in prakse za upcycling in recikliranje ob razpravljanju, kako je okoljevarstveno gibanje povezano z LGBTIQ+ aktivizmom in drugimi gibanji, ki se borijo za pravice ljudi in živali.

Spoznale_i bomo, kako vzeti smeti in iz njih narediti nekaj novega, uporabnega in lepega ter si ogledale_i primere, kako staro oblačilo ali pohištvo predelati in ustvariti umetnost iz stvari, ki bi bile sicer zavržene!

Društvo Parada ponosa in Loesje Berlin organizirata dogodek v okviru mladinskega projekta DekontRaminacija z namenom ozaveščanja o pomembnih obeležjih in aktiviranja mladih aktivistov.

To je moja zgodba: prvo srečanje
2021-04-19 17:00 - 19:00 | Tivoli
Se želiš v naravi družiti z mladimi, s katerimi imaš nekaj skupnega?

Vabimo te na prvo srečanje oseb z izkušnjami vrstniškega nasilja na podlagi spolne usmerjenosti, identitete in/ali izraza. Če se želiš srečanja udeležiti ali pa imaš kakšno vprašanje, dilemo nam pošlji mail na info@ljubljanapride.org.

S tem dogodkom začenjamo cikel srečanj, namenjenih spoznavanju in druženju oseb s podobnimi izkušnjami. Na podlagi teh srečanj se bo oblikovala skupina mladih, ki si bodo ob deljenju zgodb o vrstniškem nasilju nudile_i medsebojno podporo, se opolnomočile_i in se naučile_i svojo zgodbo pripovedovati izven skupine in naših srečanj.

Dogodek bo potekal v parku Tivoli, v primeru slabega vremena v prostorih Društva Parada ponosa na Dunajski 10 ter v primeru zaostritve ukrepov na spletu. Če se želiš srečanja udeležiti, nam pošlji mail na info@ljubljanapride.org in v odgovoru ti pošljemo bolj podrobne informacije. Dogodek bo potekal v slovenskem jeziku.
Srečanja bodo potekala v okviru projekta Preseganje kulture poniževanja, ki je podprt s sredstvi Programa ACF v Sloveniji 2014 – 2021.

PRIDE CONNECTS: Trans Day of Visibility - Writing Workshop
2021-03-23 16:00 - 18:00 | Rožnik
Parada povezuje organizira delavnico pisanja namenjeno trans* osebam, ki bo 23. marca potekala med 16.00 in 18.00 uro na zaenkrat še skrivni lokaciji. Za prijavo na dogodek pošlji email na naslov asja@ljubljanapride.org.

Tokratni dogodek Parada povezuje bo z delavnico pisanja obležil Dan vidnosti transspolnih oseb. Delavnica je namenjena trans* osebam. Naša vizija ob tej priložnosti je združiti trans skupnost skozi kreativnim izražanjem, ne glede na naše spretnosti ali predhodne izkušnje s pisanjem. Verjamemo, da je pomembno ustvarjanje trans * specifičnih prostorov, kjer se lahko počutimo varne(jše) in raziskujemo svojo ustvarjalnost ter njene politične potenciale.

V svetu, razdeljenem na subjekte – tiste, ki imajo pravico določiti svojo resničnost – in predmete – tiste, katerih resničnost določa njihov odnos do subjektov -, je akt pisanja lahko dejanje lastnega pripovedovalstva, avtorstva in avtoritete nad lastno resničnostjo in zgodovino. V tej delavnici pisanja bomo prakso avto-etnografskega pisanja obravnavale_i kot primer metode za povrnitev moči nad predstavitvami lastne resničnosti. Avtoetnografija v svojem bistvu kljubuje razdelitvi na kategorije subjekta in objekta pisanja in namesto tega zajema fluidnost in zavezanost k preoblikovanju normativnih diskurzov. Ob učenju iz te prakse bomo preučile_i, kako jo lahko uporabimo tudi za prispevek k povečanju vidnosti lokalne trans skupnosti.

Dogodek je navdihnjen z zgodbami o branju poezije ob sončnem vzhodu v organizaciji Koroške Pride in z željo po praznovanju začetka pomladi. Zato smo se odločile_i, da delavnico izvedemo v živo (v kolikor nam bo vreme to dopuščalo). Srečale_i se bomo na za zdaj še nerazkriti lokaciji nekje v Tivoliju in skupaj pisale_i medtem, ko bo sonce zahajalo. Naše zgodbe bodo spet naše in spet se bomo počutile_i kot del svojega mesta.

Vodenje dogodka bo potekalo v angleščini, udeležence_ke pa spodbujamo, da pišejo v jeziku, ki jim je najbolj udoben. Dogodek izvajamo znotraj mladinskega projekta DekontRaminacija, s ciljem ozaveščanja o pomembnih obeležitvenih dnevih ter aktiviranja mladih aktivistk_kov.
(Zvezdico na koncu “trans” uporabljamo kot kratico za vključevanje več identitet, ki so raznolike, vendar imajo skupni imenovalec v tem, da niso cisspolni moški ali cisspolne ženske. Trans * vključuje nebinarne, aspolne, kvirspolne, spolno fluidne, tretje spolne in druge ne-cisspolne identitete.)
________________________
Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu.
Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.
___________________________________________________________________________

Kako pa ti živiš? - Naj se sliši tvoj glas!
2021-02-25 17:00 - 19:00 | Društvo Parada ponosa, Dunajska cesta 10
Kako pa ti živiš? je pogovorna skupina o stanovanjski problematiki za LGBTIQ+ mlade.

Na preteklih skupinah smo se pogovarjale_i o razkritju, o pravicah najemnic_kov, o življenju v nesprejejmajočem okolju in o tem kako je pandemija poglobila stanovanjsko stisko LGBTIQ+ oseb. Izpostavile_i smo več težav, iskale_i rešitve in iz vaših izkušenj pripravile_i nekaj priporočil za boljšo stanovanjsko vključenost LGBTIQ+ mladih.

Srečanje bo potekalo v obliki vodenega skupinskega pogovora, pregleda in refleksije gradiv in skupinskega oblikovanja manjkajočih priporočil oz. dopolnitve obstoječih. Pretresle_i bomo izpostavljene izzive, predlagane rešitve ter razmislile_i kaj potrebujemo za boljšo stanovanjsko vključenost.

Priduži se nam, tokrat v ŽIVO v prostorih Društva Parada ponosa in prispevaj svoj glas!

PRIJAVI SE: https://forms.gle/WLUX4PZVQ4gmnPz99

Dogodek poteka v slovenskem jeziku.
Dogodek bo potekal v skladu s standardi NIJZ in ga se lahko udeleži do 9 oseb. V času trajanja dogodka je nošenje mask obvezno. Zagotovljena bo primerna razdalja med udeleženimi in možnost uporabe dezinfekcijskih sredstev.
Dogodek financira Evropska mladinska fundacija (EYF).

PRIDE CONNECTS: Accountability and Shame
2021-02-23 18:00 - 20:00 | Zoom
Parada povezuje pripravlja delavnico o prevzemanju odgovornosti in občutku sramu.

Dogodek se bo odvil na spletu v torek, 23. 2., med 18.00 in 20.00. Za prijavo pošljite sporočilo na asja@ljubljanapride.org.

Na zadnjih dveh dogodkih v sklopu Parada povezuje smo govorile_i o načinih pristopanja h konfliktom, ki se jih trenutno poslužujemo v kvir in aktivističnih skupnostih. Razmišljale_i smo, kako lahko te načine spremenimo, da bi povzročali manj škode tako vpletenim osebam kot celotni skupnosti. S tem namenom smo si pogledale_i, kaj se lahko naučimo iz praks transformativne pravičnosti in kateri pogoji bi morali biti izpolnjeni, da bi lahko gradile_i skupnosti z bolj zdravimi odnosi. Na naslednjem dogodku Parada povezuje bomo nadaljevale_i z raziskovanjem teh vprašanj in posvetile_i pozornost občutku sramu; vprašale_i se bomo, kaj je, kako ga občutimo in kaj lahko glede tega naredimo.

Osebe, ki poznajo delovanje transformativne pravičnosti v praksi, pogosto izpostavijo občutek sramu kot eno od največjih ovir pri prevzemanju odgovornosti. Kadar nas kdo opozori, da naša dejanja niso v skladu z našimi vrednotami, nas pogosto prevzame občutek sramu, ki je lahko tako močan, da nam (na fiziološki ravni) onemogoči pozorno razmišljanje in upoštevanje vseh perspektiv, kar je nujno potrebno v procesu prevzemanja odgovornosti in odpravljanja storjene škode. To je razlog, da na sramotenju osnovane taktike, ki se pogosto uporabljajo za zahtevanje prevzemanja odgovornosti, ne delujejo. Kot pravijo Mia Mingus in druge_i: “Odmakniti se moramo od tega, da izpostavljamo, kdo je za nekaj odgovorna_en; namesto tega moramo ljudi podpirati pri tem, da same_i proaktivno prevzamejo odgovornost za svoja dejanja.”

Na delavnici bomo naredile_i majhen korak v smeri ustvarjanja razmer, v katerih je proaktivno prevzemanje odgovornosti mogoče. To bomo storile_i tako, da se bomo izobrazile_i o tem, kako občutek sramu lahko vpliva na nas – ne glede na to, ali se znajdemo v vlogi osebe, ki je doživel_a škodo ali škodo povzročil_a. Razmislile_i bomo, kako preživeti občutek sramu ter kakšno vlogo ima ta (ali je nima) znotraj naših strategijj za razreševanje konfliktov.
Dogodek bo potekal v angleščini in je odprt za vse, ne glede na to, ali ste se udeležile_i prejšnjih dogodkov Parada povezuje ali ne.
____________________________
Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu. Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

Kako pa ti živiš?
2021-02-18 16:00 - 18:00 | Zoom
Kako pa ti živiš? je pogovorna skupina o stanovanjski problematiki za LGBTIQ+ mlade.
Je voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi. Pogovoru o izzivih, s katerimi se srečujemo, sledi skupno iskanje rešitev in deljenje dobrih praks.

Tokrat se bomo s stanovanjskega vidika posvetile_i vprašanju razkritja (coming out).

Imaš izkušnje s skrivanjem lastne spolne identitete ali spolne usmerjenosti, kjer živiš?
Se osebam, s katerimi živiš, ne upaš razkriti? Kaj doživljaš ob tem?
Kaj ti predstavlja oviro, da se ne razkriješ svojim cimram_om ali najemodajalki_cu?
Te skrbi, da bi zaradi razkritja ostal_a brez stanovanja?
Te zanimajo različni pogledi in pomisleki, zakaj se (ne) razkriti svojim cimram_om?
Razmišljaš, da bi se razkril_a, pa te zanima, kakšne so strategije?
Kako bi bilo živeti v svetu, kjer se nikomur ne bi bilo potrebno skrivati?

Pridruži se nam in skupaj poiščimo odgovore in rešitve za ta in druga vprašanja.

PRIJAVI SE https://forms.gle/UFpmdYyhME9SZom96

Skupine potekajo dva- do trikrat mesečno in zaradi trenutne situacije do nadaljnjega na spletu preko spletnega orodja Zoom.
Povezavo do dogodka dobite po e-mailu nekaj ur pred začetkom. V primeru kakršnihkoli vprašanj nam pišite na info@ljubljanapride.org.

Dogodek poteka v slovenskem jeziku. Naslednje srečanje bo potekalo v četrtek, 25. 2. 2021, ob 16.00. Dogodek financira Evropska mladinska fundacija (EYF).

Kako pa ti živiš?
2021-02-11 16:00 - 18:00 | Zoom
Kako pa ti živiš? je pogovorna skupina o stanovanjski problematiki za LGBTIQ+ mlade.
Je voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi. Pogovoru o izzivih, s katerimi se srečujemo, sledi skupno iskanje rešitev in deljenje dobrih praks.

Tokrat se bomo posvetile_i tematiki pravic najemnic_kov stanovanj.

Kakšne sploh so pravice najemnic_kov stanovanj, kje in kako se lahko informiraš o njih?
Kako je z najemno pogodbo? Ali jo sploh potrebuješ, kaj mora pisati notri?
Si imel_a kdaj težavo s prijavo bivališča?
Ali veš kam se obrniti za svetovanje in pomoč, če misliš, da ti najemodajalka_ec krši pravice?
Imaš izkušnje uveljavljanja svojih pravic kot najemnica_k in si jih pripravljen_a deliti z drugimi?

Pridruži se nam in skupaj poiščimo odgovore in rešitve za ta in druga vprašanja.

PRIJAVI SE https://forms.gle/mRposZnFxnLYeL4f6

Skupine potekajo dva- do trikrat mesečno in zaradi trenutne situacije do nadaljnjega na spletu preko spletnega orodja Zoom.
Povezavo do dogodka dobite po e-mailu nekaj ur pred začetkom. V primeru kakršnihkoli vprašanj nam pišite na info@ljubljanapride.org.

Dogodek poteka v slovenskem jeziku.
Naslednje srečanje bo potekalo v četrtek, 18. 2. 2021, ob 16.00.

Dogodek financira Evropska mladinska fundacija (EYF).

PRIDE CONNECTS: Transformative Justice Discussion Group
2021-02-09 18:00 - 20:00 | Zoom
Parada povezuje 9. februarja med 18.00 in 20.00 organizira pogovorno skupino na temo transformativne pravičnosti.

Za prijavo pošljite e-mail na naslov asja@ljubljanapride.org.

Prejšnjič na Parada povezuje…

Na zadnjem dogodku (bralna in pogovorna skupina Zakaj s(m)o kvir osebe tako zlobne druga do druge?) smo se pogovarjale_i o različnih možnih korakih do izboljšanja načinov, kako se v naših skupnostih spoprijemamo z nestrinjanji, nesporazumi in konflikti. Na prihajajoči pogovorni skupini želimo ustvariti prostor za nadaljevanje naših pogovorov v smeri iskanja konkretnih orodij, ki so lahko v pomoč pri grajenju močnih in trdoživih skupnosti in gibanj.

Pogledale_i si bomo nekaj tekstov in videov ključnih oseb, ki se s transformativno pravičnostjo ukvarjajo v teoriji in praksi. Skupaj bomo razmišljale_i o možnostih za implementacijo elementov njihovega dela v našem (lokalnem) kontekstu. V teh dveh urah ne bomo rešile_i vseh problemov kvirovskih in aktivističnih skupnosti – upamo pa, da nam bo pogovor služil kot uvod v nekatere koncepte in orodja transformativne pravičnosti, ki jih lahko vključimo v svoje aktivistično in vsakdanje življenje.

Pridružite se nam lahko tudi, če se prejšnjega dogodka niste udeležile_i!

Dogodek bo potekal v angleščini.
____________________________________
Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu.

Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

To je moja zgodba! Trening pripovedovalstva: osebne izpovedi o vrstniškem nasilju
2021-01-29 - 2021-02-01
PRIJAVNICA: https://cutt.ly/Wjges5P

Za koga?
Mlade LGBTIQ+ osebe, ki imajo izkušnjo vrstniškega nasilja in želijo spregovoriti o svojih izkušnjah ter se preko njih opolnomočiti in izboljšati veščino govorništva.

Zakaj pripovedovalstvo?
V šolskih prostorih je nasilje pogosto kljub številnim ukrepom in splošnemu zavedanju o tem, kakšne so dolgoročne posledice, ki jih izkušnja z nasiljem pusti na mladi_emu posameznici_ku. Za spremembo, ne glede na to, ali gre za položaj priče, vršilke_ca nasilja ali tarče nasilja, je potrebno več kot le zavedanje, da nekaj ni prav.
Prevelikokrat se dogaja, da osebe, ki so na poziciji moči ne ukrepajo ali pa ukrepajo neustrezno, ker niso opremljene s konkretnimi orodji za spopadanje s takšnimi situacijami, ali pa se izogibajo prevzemanju odgovornosti. Osebe, ki so priča nasilju, se mnogokrat ne počutijo dovolj opolnomočene, da bi se na nasilje primerno odzvale ali pa jih je strah posledic, ki bi jih njihova reakcija povzročila (npr. socialna izključenost, preusmeritev nasilja nanje). Osebe, ki doživljajo nasilje pa pogosto ne vedo, na koga se lahko v takem primeru obrnejo, kje lahko najdejo podporo in zaščito ali pa naletijo na gluha ušesa in neustrezno reakcijo. Pomembno je tudi nasloviti pozicijo vršilca nasilja, saj so sankcije pogosto neustrezne, ne nudijo prostor za refleksijo storjenega dejanja in vzrokov zanj ter ne vodijo k poglobljenemu in strokovnemu reševanju problema.
Prepad med zavedanjem, da se nasilje dogaja in med odzivi nanj torej ni mogoče prečkati z racionalnim pristopom in nepristranskostjo, saj enostavno nista dovolj za celostno obravnavo problematike.
Osebne zgodbe in izkušnje ljudi so pomembne perspektive, h katerim se moramo vedno znova vračati, da ohranimo svojo človečnost. Preko njih sočustvujemo, se poistovetimo, razmišljamo o sebi. Po drugi strani pa tudi sporočamo svojo resnico z namenom, da spremenimo pogled nekoga drugega. Z deljenjem svojih izkušenj, in tudi napak, lahko ponudiš novo resnico in odpreš možnost, da se kaj takega na drugem kraju in v drugem času ne bo ponovilo. Slušateljem ponudiš, da se učijo iz reakcij drugih, preko tvoje izkušnje. Ti pa imaš priložnost za razmislek, spravo s svojo preteklostjo ter drugačno gledišče.

Kako ga uporabljamo pri naših aktivnostih in kakšna bo tvoja vloga?
V letu 2021 bo Društvo Parada ponosa v okviru projekta Preseganje kulture poniževanja izvajalo delavnice za osveščanje mladih, pedagoških delavk_cev in staršev na temo prepoznavanja in naslavljanja vrstniškega nasilja na podlagi spolne usmerjenosti/identitete ter varnejšega šolskega prostora. Delavnice bo spremljala razstava mladih LGBTIQ+ oseb, ki naslavljajo njihovo izkušnjo vrstniškega nasilja na podlagi spolne usmerjenosti in/ali spolne identitete. Tvoja vloga tekom dogodka bi bila deljenje izkušnje/osebne zgodbe na temo doživljanja vrstniškega nasilja ter pogovor z udeleženkami_ci, pri čemer bi izvajalke_ci delavnice poskrbele_i za tvojo varnost in posredovale_ia v primeru neprimernih vprašanj ali komentarjev.

Kaj pridobiš z udeležbo na treningu?
Pripovedovanje zgodb je del našega vsakdana. Je način, kako se sporazumevamo in gradimo odnose. Pa vendar niso vse zgodbe enake in niso vse povedane na isti način. Zavedamo se, da je deljenje osebne zgodbe z neznankami_ci lahko naporno, še posebej če je zgodba travmatična ali nam še zmeraj vzbuja močna čustva. Na treningu se bomo pogovarjale_i o konkretnih mehanizmih soočanja s temi občutki in si nudile_i medsebojno podporo. Obravnavale_i bomo različne elemente pripovedovalstva in govorništva, ki nam bodo v pomoč pri pripovedovanju osebnih izpovedi.

Kdaj bo trening potekal?

Petek, 29.1.
16.00 – 20.00
Spoznavanje, program, ustvarjanje varnega prostora, naslavljanje različnih občinstev

Sobota, 30.1.
9.30 – 19.00
Refleksija svoje zgodbe, retorika/govorništvo, struktura svoje zgodbe

Nedelja, 31.1.
11.00-15.00
Prostor za vajo, zaključek, evalvacija in naslednji koraki

Več o projektu
Projekt Preseganje kulture poniževanja želi vzpostaviti odprto sodelovanje med šolami in LGBTIQ+ organizacijami v Sloveniji z namenom odpravljanja družbenih in sistemskih ovir pri naslavljanju vrstniškega nasilja na podlagi spolne usmerjenosti, spolne identitete in/ali spolnega izraza v šolskem okolju. Hkrati pa tudi opolnomočiti LGBTIQ+ organizacije in šole za spopadanje s pritiski pri izvajanju tovrstnih aktivnosti.
V projektu sodelujejo 3 organizacije: Društvo Parada ponosa kot prijavitelj ter LGBT organizacija Kvir mladina z Norveške in Gimnazija Ptuj iz Slovenije kot partnerja.

Projekt je financiran s strani Finančnega mehanizma EGP in Norveške 2014-2021, programa Active Citizens Fund v Sloveniji.

Kako pa ti živiš? Bivanje v nesprejemajočem okolju
2021-01-28 16:00 - 18:00 | Zoom
Kako pa ti živiš? je pogovorna skupina o stanovanjski problematiki za LGBTIQ+ mlade.
Je voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi. Pogovoru o izzivih, s katerimi se srečujemo, sledi skupno iskanje rešitev in deljenje dobrih praks.

Tokrat se bomo posvetile_i tematiki bivanje v nesprejemajočem okolju, z zakrivanjem identitete.

Si se ali se v svoji stanovanjski situaciji soočaš z nesprejemajočem okoljem?
Kaj ti preprečuje, da se razkriješ cimram_cimrom in/ali lastnicam_kom?
Imaš izkušnjo biti nerazkrit_a kjer živiš?
Si se bil_a prisiljen_a v času COVIDa preseliti v okolje, kjer nisi razkrit_a?
Kako tvoje nerazkritje vpliva na tvoje počutje in odnose kjer živiš?
Kaj bi ti pomagalo pri soočanju z nesprejemajočim okoljem?
Kako lahko najdem okolje, ki je sprejemajoče za LGBTIQ+ osebe?

Pridruži se nam in skupaj poiščimo odgovore in rešitve za ta in druga vprašanja.
PRIJAVI SE https://forms.gle/s7uPZt9EJhZp9tNd9

Skupine potekajo dva- do trikrat mesečno in zaradi trenutne situacije do nadaljnjega na spletu preko spletnega orodja Zoom.
Povezavo do dogodka dobite po e-mailu nekaj ur pred začetkom. V primeru kakršnihkoli vprašanj nam pišite na info@ljubljanapride.org.

Dogodek poteka v slovenskem jeziku.
Naslednje srečanje bo potekalo v četrtek, 11. 2. 2021, ob 16.00.

Dogodek financira Evropska mladinska fundacija (EYF).

PRIDE CONNECTS: “Why Are Queer People So Mean To Each Other?” Reading & Discussion Group
2021-01-26 18:00 - 20:00 | Zoom
Parada povezuje 26. januarja med 18h in 20h organizira bralno in pogovorno skupino z naslovom Zakaj s(m)o kvir osebe tako zlobne druga do druge?
Za prijavo na dogodek pošljite mail na asja@ljubljanapride.org.

Težko bi bilo najti koga, ki ne uživa ob priložnostnih pršcih (ali konkretnih nalivih) kvir/aktivistične drame v naši skupnosti. Ta drama popestri dogajanje in poganja tok naših zgodb. Vseeno pa je res, da se reševanja medsebojnih konfliktov ne lotevamo vedno na najbolj konstruktivne načine, ki bi vodili k doseganju naših skupnih ciljev in bili v skladu z našimi (individualnimi ali kolektivnimi) političnimi vrednotami. Vsaka tesno povezana skupnost ali skupina se bo gotovo slej kot prej srečala s kakšno turbulenco, ampak ko nas medsebojno nestrinjanje in zamere ovirajo pri našem delu, si je dobro postaviti vprašanje: zakaj smo tako zlobne_i drug_a do druge_ga?
Zakaj s(m)o kvir osebe tako zlobne ena do druge? je naslov članka kanadske trans pisateljice in performerke Kai Cheng Thom. Thom piše o tem, kako se ponotranjene (kolektivne) travme kvir oseb, ki so posledica samega obstoja v sovražni družbi, odražajo v interakcijah znotraj naše skupnosti. Rezultat tega je viden v (milo rečeno) ne ravno najboljših načinih pristopanja k razreševanju konfliktov, ki lahko vodijo v globoko ranjeno in razdvojeno skupnost.
Na prihajajočem dogodku Parada povezuje bomo vzele_i članek Kai Cheng Thom za izhodiščno točko prepoznavanja iz travme izhajajočih vzorcev mišljenja in vedenja znotraj naše skupnosti. Skupaj bomo poskušale_i najti boljše načine za razreševanje konfliktov. Na tak način se lahko naučimo graditi močnejše skupnostne vezi in z njimi močnejše gibanje za družbene spremembe.

Branje članka ni pogoj za sodelovanje v pogovorni skupini, če pa ste radovedne_i, ga lahko najdete na spodnji povezavi:
https://www.dailyxtra.com/why-are-queer-people-so-mean-to…

Dogodek bo potekal v angleščini.
___________________________________
Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu.

Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

PRIDE CONNECTS: Non-Monogamy Support Group
2021-01-12 18:00 - 20:00 | Zoom
Parada povezuje organizira vrstniško podporno skupino o nemonogamiji na temo ljubosumja.

Dogodek bo potekal v torek, 12. januarja, od 18.00 do 20.00. Za prijavo na dogodek pošljite mail na asja@ljubljanapride.org.

Včasih se zdi, da je ljubosumje najbolj obravnavana tema, ko je govora o tem, kako organiziramo svoja nemonogamna razmerja. Kljub temu pa literatura o ljubosumju pogosto ne uspe ustrezno nasloviti obupnosti, ki jo le-to lahko prinese. Rešitve, ki jih ponuja, v večini ne presegajo stremenja k neodvisni samozadostnosti, ki pa ne ustreza vsem. Kot kvir osebe in osebe z več medpresečnimi manjšinskimi identitetami se pogosto srečujemo s preprekami, ki ostajajo nenaslovljene v mainstream diskusijah o nemonogamiji. Vrstniška podporna skupina je nastala v želji, da se ustvari prostor, kjer lahko odpremo svoje ventile, se pritožujemo, se jezimo, si nudimo podporo ter iščemo nove načine za spopadanje s težkimi občutki.
Dogodek je namenjen predvsem (vendar ne zgolj) osebam, ki imajo izkušnjo ali pa zanimanje za nemonogamijo. K temi bomo pristopile_i z nemonogamne perspektive.
Dogodek bo potekal v angleščini.
____________________________________

Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu.
Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

Kako pa ti živiš - bivanje med prazniki
2021-01-07 16:00 - 18:00 | preko spleta
Kako pa ti živiš? je pogovorna skupina o stanovanjski problematiki za LGBTIQ+ mlade. Je voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi. Pogovoru o izzivih, s katerimi se srečujemo, sledi skupno iskanje rešitev in deljenje dobrih praks.
Tokrat se bomo posvetile_i našim stanovanjskim situacijam med prazniki.

Kako si preživel_a praznike? S kom in kje?
Kako so ukrepi za zajezitev koronavirusa vplivali na tvoje okoliščine, načrte in počutje med prazniki?
Kakšne strategije si uporabljal_a za lažje preživjetje praznikov?
Kako si se soočal_a z občutki osamljenosti in izoliranosti?

Pridruži se nam in skupaj poiščimo odgovore in rešitve za ta in druga vprašanja.
PRIJAVI SE TUKAJ: https://forms.gle/LJoWXUNnsGWvARJQ8
Skupine potekajo dvakrat mesečno in zaradi trenutne situacije do nadaljnjega na spletu preko spletnega orodja Zoom. Link na dogodek dobite na email par ur pred začetkom. V primeru kakršnihkoli vprašanj nam pišite na info@ljubljanapride.org.
Dogodek poteka v slovenskem jeziku.
Naslednje srečanje bo potekalo v ponedeljek, 18.1.2021 ob 18h.
Dogodek financira Evropska mladinska fundacija (EYF).

Druženje: Zahvala prostovoljkam_cem
2020-12-21 18:00 - 20:00 | Zoom
Drage_i prostovoljke_ci, sodelavke_ci, podpornice_ki, ki ste nam pomagale_i ustvariti Parado ponosa 2020 in s tem obeležiti 20 let parade ponosa v Ljubljani: brez vseh vas nam ne bi uspelo!
HVALA za vašo pomoč pri tehnični postavitvi, vizualijah, varnosti, pripravi hrane, fotografiranju, prodaji promocijskih materialov in srečk za srečolov, pisanju dovolilnic in neskončnih mailov ter pri vseh drugih manj vidnih nalogah, ki so bile kljub temu ključnega pomena.
Ker se vam želimo zahvaliti za vašo pomoč in sodelovanje, vas vabimo, da se nam pridružite v ponedeljek, 21. decembra, ob 18.00 na Zoomu, kjer bomo skupaj nazdravile_i vsem skupnim dosežkom.
Prijavi se: https://forms.gle/H71j9WJzreD89q9Z9

Komaj čakamo, da vas spet vidimo, tokrat vsaj digitalno.
Ekipa društva Parada ponosa

Kako pa ti živiš? - Stanovanjske situacije v času covida-19
2020-12-17 16:00 - 18:00 | Zoom
Kako pa ti živiš? je pogovorna skupina o stanovanjski problematiki za LGBTIQ+ mlade. Je voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi. Pogovoru o izzivih, s katerimi se srečujemo, sledi skupno iskanje rešitev in deljenje dobrih praks.
Tokrat se bomo posvetile_i posledicam epidemije covida-19 za naše stanovanjske situacije.

Kako so se tvoje stanovanjske razmere spremenile zaradi epidemije, njenih posledic ter z njo povezanih ukrepov?
Kako je nate vplivalo zaprtje študentskih domov in s tem potencialno vračanje v domače okolje?
Kako se soočaš z občutki osamljenosti in izoliranosti?
Ali ti v času, ko smo veliko doma, tvoje stanovanje omogoča dovolj zasebnosti?
Ali je na tvojo stanovanjsko situacijo vplivala izguba dela, prihodkov zaradi epidemije?

Pridruži se nam in skupaj poiščimo odgovore in rešitve za ta in druga vprašanja.
PRIJAVI SE: https://forms.gle/aaPFFRay2ftRnRz49
Skupine potekajo dvakrat mesečno in zaradi trenutne situacije do nadaljnjega na spletu preko spletnega orodja Zoom. Link na dogodek dobite na email par ur pred začetkom. V primeru kakršnihkoli vprašanj nam pišite na info@ljubljanapride.org.
Dogodek poteka v slovenskem jeziku. Dogodek financira Evropska mladinska fundacija (EYF).
Naslednje srečanje bo potekalo v januarju.

Pride connects: Self-Care Zine-Making workshop
2020-12-15 18:00 - 20:00 | Zoom
Parada povezuje organizira delavnico izdelovanja zinov na temo skrbi zase.

Pridružite se nam na Zoomu v torek, 15. decembra od 18.00-20.00.
Če se želite udeležiti delavnice, se prijavite na asja@ljubljanapride.org.
Dogodek bo potekal preko ZOOM aplikacije.

Skrb zase ne pomeni vedno penečih kopeli in dišečih svečk, pogosteje ta predstavlja držanje obljub, ki jih daš sami_emu sebi ter učenje, kako reči ne.
Na delavnici bomo izmenjale_i svoje misli in prakse skrbi zase in na podlagi pogovora črpale_i inspiracijo za skupno ustvarjanje. In glede na to, da je biti ustvarjalna_en in biti prisotna v svoji skupnosti že samo po sebi neke vrste skrbi zase, bo to izdelovanje zina o skrbi zase v resnici skrb zase!
Dogodek bomo zapustile_i z novimi triki in nasveti, ki nam bodo pomagali preživeti sive zimske dni ter strašljivi svet, v dokaz pa bomo imele_i majcen zin!

Dogodek bo potekal v angleškem jeziku, po potrebi bo za podporo prisotna tudi slovensko govoreča oseba.

Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu.
Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

Kako pa ti živiš?
2020-12-07 16:00 - 18:00 | na spletu
Pogovorna skupina o stanovanjski problematiki za LGBTIQ+ mlade

Vprašanje, kje, kako, s kom živiš, lahko prinese veliko izzivov, sploh za mlade LGBTIQ+ osebe. V LGBTIQ+ skupnosti pa pogosto nimamo prostora za pogovor o teh vprašanjih.

Zato vas vabimo na voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi.

Skupaj si bomo postavile_i vprašanja, kot so:

Kako kot LGBTIQ+ oseba čim bolj uspešno iskati stanovanje?
Kako navigirati odnose s starši in družino, ko živimo doma?
Kako naslavljati finančne in stanovanjske posledice korone?
Kakšne oblike državne finančne pomoči obstajajo in kako do njih dostopati?
Kako se odločiti, ali se bomo razkrile_i cimram_om, najemodajalkam_cem …?
Kako reagirati na homo-/bi-/transfobijo v različnih bivanjskih situacijah?
Kaj storiti, če ostanemo brez (primernega) doma?

In še mnogo drugih vprašanj o stanovanjskih situacijah mladih LGBTIQ+ oseb.

Pogovoru o izzivih, s katerimi se srečujemo, bo sledilo skupno iskanje rešitev in deljenje dobrih praks.

Vrstniške pogovorne skupine potekajo dvakrat mesečno in zaradi trenutne situacije do nadaljnjega na spletu preko spletnega orodja Zoom. Link na dogodek dobite na email par ur pred začetkom. V primeru kakršnihkoli vprašanj nam pišite na sqvot@ljubljanapride.org.

Naslednji termin: ponedeljek, 17.12. ob 16h

PRIJAVITE SE TUKAJ>

Dražko: Dražba mladih kvir umetnic_kov
2020-12-07 08:00 - 2020-12-13 23:30 | Facebook profil @LjubljanaPride
Dobrodošle_i na art dražbo, kjer se bodo mlade_i kvir umetnice_ki predstavile_i s svojimi izdelki. S sodelovanjem na dražbi podpirate lokalne umetnice_ke, saj prejmejo celoten znesek. Vi pa dobite možnost nakupa najbolj inovativnih decembrskih daril Dražba poteka od ponedeljka, 7. 12., do nedelje, 13.12. (do 00:00h). Namenjena je prav vsem! Sodelujete tako, da v komentar pod posameznim izdelkom ponudite svojo ceno oz. dvigate prejšnjo za 1 eur.
KAKO SODELOVATI: ((Izklicna cena za vsak izdelek je 10 eur.)) Če sliko komentirate prvi, napišite komentar pod sliko želenega izdelka (zvišujem za 1 eur oz. odkupim za 11 eur). Če niste prvi, ki komentirate sliko, si oglejte, do katere cene se je izdelek že zvišal in nadaljujte od tega zneska naprej (npr. izdelek je pod komentarji zvišan na 20 eur, vi pa ga zvišate na 21). Po končani dražbi, v pondeljek, 14.12., bomo stopile_i v stik z zmagovalkami_ci posameznih izdelkov, da se dogovorimo za prejem in plačilo izdelka. Za kakršnekoli informacije se lahko obrnete na didi@ljubljanapride.org. Sedaj pa hitro povabite svoje bližnje, da skupaj sodelujete!
Povezava do dražbe: https://www.facebook.com/LjubljanaPride/posts/3511750602193364

Pride Connects: Coming out at Christmas
2020-12-01 18:00 - 20:00 | Zoom
Prazniki so lahko naporni za kvir osebe in letos bodo morda še bolj naporni kot običajno. S tokratno spletno delavnico Parada povezuje želimo popestriti naše in vaše praznično razpoloženje z ustvarjanjem dramatičnih scenarijev o naših najboljših in najslabših prazničnih trenutkih!

Pridružite se nam na Zoomu v torek, 1. decembra od 18.00-20.00.

Če se želite udeležiti delavnice, se prijavite na asja@ljubljanapride.org.

Skupaj bomo z uporabo digitalnih orodij za izdelovanje stripov ustvarjale_i različne scenarije, ki bodo služili kot iztočnica za pogovore o naših prazničnih izkušnjah.
Morda s srečanja ne boste odšle_i s popolnim receptom, kako se razkriti svojemu konzervativnemu stricu Jožetu, a se boste vsaj nekoliko sprostile_i.

Dogodek bo potekal v angleškem jeziku, po potrebi bo za podporo prisotna tudi slovensko govoreča oseba.

Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična plat parad ponosa in boj za človekove pravice LGBTIQA+ oseb v Sloveniji in po svetu. Zavedamo se, da je biti razkrita LGBTIQA+ oseba v javnem prostoru politično dejanje, kar ni vedno preprosto – želimo ustvariti varnejši prostor za vse LGBTIQA+ osebe, ter prostor kjer se vse osebe iz skupnosti počutimo opolnomočene_i.

Pogovorna skupina o stanovanjski problematiki za LGBTIQ+ mlade
2020-11-26 16:00 - 18:00 | na spletu
Vprašanje, kje, kako, s kom živiš, lahko prinese veliko izzivov, sploh za mlade LGBTIQ+ osebe. V LGBTIQ+ skupnosti pa pogosto nimamo prostora za pogovor o teh vprašanjih.

Zato vas vabimo na voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi.

Skupaj si bomo postavile_i vprašanja, kot so:

Kako kot LGBTIQ+ oseba čim bolj uspešno iskati stanovanje?
Kako navigirati odnose s starši in družino, ko živimo doma?
Kako naslavljati finančne in stanovanjske posledice korone?
Kakšne oblike državne finančne pomoči obstajajo in kako do njih dostopati?
Kako se odločiti, ali se bomo razkrile_i cimram_om, najemodajalkam_cem …?
Kako reagirati na homo-/bi-/transfobijo v različnih bivanjskih situacijah?
Kaj storiti, če ostanemo brez (primernega) doma?

In še mnogo drugih vprašanj o stanovanjskih situacijah mladih LGBTIQ+ oseb.

Pogovoru o izzivih, s katerimi se srečujemo, bo sledilo skupno iskanje rešitev in deljenje dobrih praks.

Vrstniške pogovorne skupine potekajo dvakrat mesečno in zaradi trenutne situacije do nadaljnjega na spletu preko spletnega orodja Zoom. Link na dogodek dobite na email par ur pred začetkom. V primeru kakršnihkoli vprašanj nam pišite na sqvot@ljubljanapride.org.

Naslednji termin: ponedeljek, 7.12. ob 18h

PRIJAVITE SE TUKAJ>

Pride Connects: Trans Renesansa
2020-11-17 17:00 - 19:00 | preko spleta
Legebitra in Parada povezuje predstavljata:

TRANS RENESANSA je dvodelna spletna delavnica umetnosti in kreativnega pisanja namenjena transspolnim osebam. Organizirata jo Legebitra in Ljubljana Pride z namenom obeleževanja letošnjega Meseca osveščanja o transspolnosti. To povezovanje trans skupnosti je hkrati tudi priložnost, da se skupaj kreativno izražamo, ne glede na to, če imamo predhodne izkušnje z umetnostjo ali s pisanjem. Verjamemo, da je pomembno ustvariti prostor samo za transspolne osebe, kjer se lahko počutimo varnejše ob raziskovanju naše kreativnosti ter njenega zdravilnega potenciala. Dela, ki ji bomo skupaj ustvarile_i na delavnici bodo pripomogla k vidnosti lokalne trans skupnosti, ter k raznolikosti in veselju, ki sta prisotna v njej.

Delavnica poteka v dveh delih. Cilj prve delavnice, ki bo potekala 3. novembra je raziskovati, kako se lahko vizualno pripovedovalstvo uporablja kot orodje za samopomoč, opolnomočenje in podporo drugih oseb, ki doživljajo medvrstniško nasilje ali nasilje, ki je posledica transfobije.

Druga delavnica bo potekala 17. novembra in bo navdih črpala iz ritualov za (soma)tsko poezijo in eksperimentiranje s procesom kreativnega pisanja transspolne_ga pesnice_ka C. A. Conrad. Udeleženke_ci bodo na delavnici šle_i skozi različne vaje kreativnega pisanja, ki jim bodo skozi skupinsko meditacijo pomagale reflektirati načine, kako se, kot trans osebe v svojem lokalnem okolju, gibljejo skozi svet. Conrad vidi to kreativno prakso kot “možno pot do načina življenja, kjer se ne bojimo poiskati tisto, kar je potrebno spremembe in potem to tudi spremeniti”. To je politični potencial, ki si ga želimo doseči s to delavnico.

Udeleženke_ce spodbujamo, naj se udeležijo obeh dogodkov, ni pa obvezno. Delavnici bosta večinoma potekali v angleščini, ker pa ena izmed oseb, ki bo vodila delavnico govori slovensko, se lahko na delavnicah uporablja angleški in slovenski jezik.

Če bi želel_a sodelovati na delavnici se prosim prijavi na info@ljubljanapride.org.

Parada povezuje se po poletnem predahu vrača s serijo novih kreativnih, povezovalnih in aktivističnih spletnih dogodkov (vsaj dokler se ne bomo morale_i ponovno srečevati v živo).
Parada povezuje stremi k povezovanju lokalnih LGBTIQA+ mladih, aktivistk_tov in vseh, ki jih zanima politična stran parad ponosa in bitke za človeške pravice LGBTIQA+ oseb v Sloveniji in po svetu. Zavedamo se, da je biti razkrita LGBTIQA+ oseba v javnem prostoru politično dejanje, ki ni lahko – želimo ustvariti varnejši prostor za vse LGBTIQA+ osebe, ter prostor kjer se vse_i osebe iz skupnosti počutimo opolnomočene_i.

Ljubljana Pride dogodek izvaja znotraj mladinskega projekta DekontRaminacija, s ciljem ozaveščanja o pomembnih obeležitvenih dnevih ter aktiviranja mladih aktivistk_kov.

Dogodek sofinancira Mestna občina Ljubljana.
Delovanje ter programe in projekte Društva informacijski center Legebitra sofinancira: Fundacija financiranje invalidskih in humanitarnih organizacij v Republiki Sloveniji – FIHO. Stališča organizacije ne izražajo stališč FIHO.

Vrstniška pogovorna skupina o stanovanjski problematike za LGBTIQ+ mlade
2020-11-16 17:00 - 18:30 | po spletu
Vprašanje, kje, kako, s kom živiš, lahko prinese veliko izzivov, sploh za mlade LGBTIQ+ osebe. V LGBTIQ+ skupnosti pa pogosto nimamo prostora za pogovor o teh vprašanjih.

Zato vas vabimo na voden skupinski pogovor, kjer lahko delite svoje izkušnje, potarnate o svoji situaciji, poiščete ali ponudite nasvet in srečate druge osebe, ki se srečujejo s podobnimi izzivi.

Skupaj si bomo postavile_i vprašanja, kot so:

Kako kot LGBTIQ+ oseba čim bolj uspešno iskati stanovanje?
Kako navigirati odnose s starši in družino, ko živimo doma?
Kako naslavljati finančne in stanovanjske posledice korone?
Kakšne oblike državne finančne pomoči obstajajo in kako do njih dostopati?
Kako se odločiti, ali se bomo razkrile_i cimram_om, najemodajalkam_cem …?
Kako reagirati na homo-/bi-/transfobijo v različnih bivanjskih situacijah?
Kaj storiti, če ostanemo brez (primernega) doma?

In še mnogo drugih vprašanj o stanovanjskih situacijah mladih LGBTIQ+ oseb.

Pogovoru o izzivih, s katerimi se srečujemo, bo sledilo skupno iskanje rešitev in deljenje dobrih praks.

Vrstniške pogovorne skupine bodo potekale enkrat mesečno v živo (izmenoma v Ljubljani in drugje v Sloveniji) ter enkrat mesečno na spletu.
Prihajajoči termin:
Četrtek, 16. 11., ob 17h na spletu.

KATIS: Prepoznavanje, naslavljanje in preseganje medvrstniškega nasilja v šolskem okolju
2020-10-16 00:00
Usposabljanje za strokovne delavke_ce v osnovnih in srednjih šolah, fakultetah, vrtcih, in drugih organizacijah, ki se ukvarjajo z izobraževanjem in usposabljanjem mladih … in za vse zainteresirane!
Prijave do 22.10. 2020 //
sistem Katis: https://paka3.mss.edus.si/Katis/Prijava.aspx
ALI
e-mail na info@ljubljanapride.org
Kotizacija: 43,60 €
Usposabljanje je v katalogu Katis ovrednoteno z 0,5 točke.
Udeleženke_ci boste prejele_i potrdilo o udeležbi z navedbo števila ur in obravnavanih vsebin.

“Način izvedbe je odvisen od epidemološke slike in bo znan naknadno (možnost spletne izvedbe). Pri pripravah na dogodek sledimo vsem smernicam NIJZ za zagotavljanje varnosti.
________________________________________________________________________

Temeljni cilji programa:
1. Poglobljeno razumevanje koncepta medvrstniškega nasilja in prepoznavanje manifestacij le-tega v različnih kontekstih (med poukom, izven pouka, na spletu).
2. Poglobljeno razumevanje načel strpnosti in spoštovanja raznolikosti identitet in osebnih okoliščin (s poudarkom na LGBTIQ mladih) za vključujočo razredno in šolsko klimo.
3. Poglobljeno razumevanje koncepta varnejšega prostora kot metode vključujočega prostora in sposobnost prenašanja koncepta v prakso.
4. Poznavanje vsebin, povezanih z LGBTIQ+ osebami, in specifik dela z različnimi ranljivimi skupinami za bolj vključujočo klimo.
5. Poznavanje dobrih praks in opremljenost z orodji, metodološkimi pristopi in strategijami za delo z ranljivimi skupinami mladih (s poudarkom na mladih LGBTIQ+ osebam) ter za prepoznavanje, naslavljanje in transformacijo sovražnega govora v različnih kontekstih.

Načini dela in aktivnosti:
a) vsebinske in teoretične predstavitve ključnih tem: LGBTIQ+, varnejši prostor, medvrstniško nasilje, sovražni govor (predavanje, predstavitev, študije primerov, povzetki strokovnih gradiv).
b) Participatorne aktivnosti z uporabo metod neformalnega izobraževanja (delo v manjših skupinah).
c) Deljenje in učenje iz izkušenj udeleženk_cev.
d) Deljenje osebne zgodbe (storytelling) s strani mlade osebe z izkušnjo medvrstniškega nasilja.

Delavnica bo ponudila vsebine vezane na LGBTIQ+ osebe in specifike dela z različnimi ranljivimi skupinami mladih ter predstavitev dobrih praks, orodij, metodoloških pristopov in strategij za delo s temi skupinami. Vsak_a udeleženka_ec bo prejel_a tudi 2
priročnika vezana na tematiko (https://staging.ljubljanapride.org/publikacije/).

Delavnico bodo vodile Simona Muršec, Vesna Štefanec in Eva Jus.
SIMONA MURŠEC je diplomantka mednarodnih odnosov in certificirana trenerka neformalnega izobraževanja od leta 2005 dalje (certifikat Mladinskega sveta Slovenije, Sveta Evrope – nacionalna trenerka učenja za človekove pravice po programu Kompas).
Je fasilitatorka in moderatorka ter članica bazena trenerk_jev MOVITa. Njena glavna področja delovanja so globalno izobraževanje, izobraževanje o človekovih pravicah, opolnomočenje in participacija mladih. Je (so)avtorica številnih priročnikov in raziskav s
področja mladinskega dela.
http://www.movit.si/…/bazen…/predstavitve-trenerjev/…
VESNA ŠTEFANEC je socialna pedagoginja in dolgoletna aktivistka na področju človekovih pravic. Ukvarja se s temami kritične pedagogike, družbene kohezije in solidarnosti. Od leta 2011 dalje deluje kot raziskovalka in trenerka neformalnega izobraževanja. Je tudi mentorica in svetovalka ter (so)avtorica številnih priročnikov s področja mladinskega dela.
https://staging.ljubljanapride.org/staff-view/vesna-stefanec-2/
EVA JUS je profesorica umetnostne zgodovine in uni. dipl. sociologinja kulture. Z mladinskim delom se ukvarja od leta 2006, ko je pridobila licenca za mentorico ŠILE – Šolske impro lige. Je dolgoletna sodelavka Društva za kulturo inkluzije, Društva IMPRO in drugih organizacij, ki delujejo na področju mladine, kulture in izobraževanja. Deluje kot trenerka neformalnega izobraževanja, evalvatorka in soavtorica več publikacij. Teme s katerimi se ukvarja vključujejo: socialno vključevanje, gledališče in ustvarjalnost,
prostovoljstvo idr.
https://staging.ljubljanapride.org/staff-view/eva-jus/

Parada ponosa 2020
2020-09-26 17:00 - 20:00 | Metelkova, Ljubljana center
Organizator: Društvo Parada ponosa
Jezik: slovenski, angleški, znakovni

Parada ponosa BO!

Vabljene_i na Parado ponosa 2020! Zaradi trenutne situacije, obstoječih ukrepov in priporočil, bo letošnja izvedba Parade ponosa drugačna. Izvedla se bo v obliki 10 zaporednih manjših shodov (do 50 oseb). Za uradno udeležbo na Paradi ponosa je zahtevana prijava preko tega obrazca. Z izpolnitvijo prijavnega obrazca potrjujete udeležbo na enem izmed manjših shodov. Vsak manjši shod bo označen z eno izmed barv mavrične zastave. Prijave so odprte do 24.9. do 12.00 popoldne. Vsa natančnejša navodila prejmete v naslednjem tednu, kjer bo navedena vaša barva skupine, koordinator_ka , čas in lokacija zbirnega mesta. Prejele_i boste tudi informacije, ki se nanašajo na ukrepe, ki jih bomo morale_i spoštovati. Prosimo vas, da upoštevate vsa priporočila NIJZ, tudi me_i jih bomo. Čas je nepredvidljiv, prepleten z navodili in priporočili. Vabimo vas, da spremljate naš program in vse morebitne spremembe na spletni strani www.ljubljanapride.org/2020

Če se ne želite vključiti v uradno organizirano obliko manjših shodov, bo v naslednjem tednu objavljena trasa Parade ponosa 2020 ter program. Vsako leto Parado ponosa spremlja vedno več opazovalk_cev ter naključnih mimoidočih oseb, veselimo se tudi tovrstne podpore.
Udeleženke_ce naprošamo, da se pred dogodkom seznanijo s priporočili NIJZ za preprečevanje širjenja okužbe z virusom SARS-CoV-2 .

Hvala za prijavo in razumevanje !

Čili: Skupaj na Parado ponosa
2020-09-26 16:00 - 17:00 | MC Legebitra, Trubarjeva 76a, 1000 Ljubljana
Parada je praznik! Letos prestavljena, a zato nič manj pomembna, glasna in ponosna! Dogodek, ki ga organiziramo v MC Legebitra je namenjen vsem, ki se želite paradi ponosa pridružiti ob naši družbi. Dogodek je za vse, ki si želite na parado pa vas je morda strah, ne želite iti same_i ali vam preprosto manjka bleščic, zastav in mavričnih modnih dodatkov, oziroma super družbe! Vabljene vse, ker več kot nas je, bolj je zabavno in manj je strašno! Dobimo se v MC Legebitra v soboto ob 16ti uri. Ob 17h odkorakamo na prizorišče in skupaj ponosno zakorakamo na paradi!

*ura se lahko spreminja glede na uro Parade ponosa*

Vodi: Katja S.

Vabljene_i!

POMEMBNO!
1. Na aktivnosti in v prostore Legebitre prihajajte le, če nimate simptomov okužbe s koronavirusom in niste bile_i izpostavljene_i tveganjem za okužbo s koronavirusom.
2. Zaradi omejitve zbiranja oseb in zaradi lažje organizacije dogodka so obvezne objave preko povezave: https://forms.gle/KbMdo8yMYC2MRbdWA
3. OBVEZNO imejte s seboj masko. Ves čas aktivnosti je obvezno vzdrževanje razdalje 1,5 metra med udeleženkami_ci aktivnosti.
4. Aktivnosti bodo praviloma potekale na dvorišču MC Legebitra – ob slabem vremenu aktivnost poteka v notranjih prostorih.
5. Pred vstopom in pri izstopu je razkuževanje rok OBVEZNO. V notranjih prostorih je obvezna uporaba maske.
V kolikor se oseba dogodku pridruži naknadno svoje podatke vpiše na pripravljen seznam, ki bo na voljo na dogodku.
Vsi podatki, zbrani s prijavnico in seznamom na licu mesta se zbirajo za namen udeležbe na aktivnostih ter v skladu z Odlokom vlade o spremembi odloka o začasni splošni omejitvi oziroma prepovedi zbiranja ljudi v Republiki Sloveniji. Do izbranih podatkov bodo dostopale_i zaposlene osebe DIC Legebitra oz. bodo na zahtevo posredovani Nacionalnemu inšitutu za javno zdravje. 1 mesec po izvedbi aktivnosti se podatki trajno brišejo.

______________________________________________________
Dogodek sofinancira Mestna občina Ljubljana.
Delovanje ter programe in projekte Društva informacijski center Legebitra sofinancira: Fundacija financiranje invalidskih in humanitarnih organizacij v Republiki Sloveniji – FIHO. Stališča organizacije ne izražajo stališč FIHO

Paradno mesto
2020-09-26 10:00 - 15:00 | Stritarjeva ulica, Stritarjeva ulica, Ljubljana, 1000, Slovenija
Organizator: Društvo Parada ponosa
Jezik: slovenski, angleški

LGBTIQ+ organizacije se predstavljajo; Živa knjižnica
Na stojnicah se bodo predstavljale LGBTIQ+ organizacije in organizacije, ki s svojimi aktivnostmi naslavljajo LGBTIQ+ tematike. Živa knjižnica deluje kot vsaka druga knjižnica, le da so v njej knjige ljudje, ki skozi dialog z bralkami_ci odpirajo vrata v svet osebnih zgodb in izkušenj. Žive knjige so predstavnice_ki ranljivih družbenih skupin, ki se soočajo s predsodki in stereotipi, diskriminacijo, stigmatizacijo in socialno marginalizacijo. Bralka_ec je lahko kdorkoli, ki se je pripravljen_a soočiti z lastnimi stereotipi in predsodki, branje pa je pogovor z osebo, ki ji vse te stereotipe in predsodke pripisujemo.
Živo knjižnico organizira Živa knjižnica Ljubljana, DIC Legebitra.

Performans: QHologram 2070: Muzej raznolikosti
2020-09-24 19:00 - 21:00 | Cirkulacija 2 (podhod Ajdovščina)
Organizator: Društvo Parada ponosa
Jezik: angleški

Dogodek se bo odvil 24. septembra v okviru Festivala Parada ponosa v Cirkulaciji 2 (Podhod Ajdovščina). Izveden bo v dveh ponovitvah ob 19.00 in 20.00.

Zaradi omejitve zbiranja so zaželjene prijave na dogodek. Prijavite se lahko TUKAJ.

O Avraamu Vrohidisu:
Avraam je ponosen kvir aktivist in performer iz Grčije. Študiral je socialno delo in trenutno dela z otroki s posebnimi potrebami. Je ustanovitelj grškega fat positive kolektiva, imenovanega Fat Unicorns.

Njegova vsakodnevna dejavnost je, da navdihuje ljudi, da se naučijo zaupati svojemu telesu in ga imeti radi ter se svobodno izražati ne glede na vse. Njegova največja želja je opolnomočiti vse tiste kvir in debele najstnice_ke, ki se soočajo z diskriminacijo in zatiranjem v družbi. Zato je Avraam ustvaril projekt QHologram 2070: Muzej raznolikosti, s katerim ima namen potovati po vsej Evropi, izobraževati in senzibilizirati najrazličnejše ljudi.

Opis projekta:

Muzej je postavljen v leto 2070, v utopično prihodnost, kjer diskriminacija in neenakost med različnimi družbenimi skupinami ne obstajata več. Muzej prikazuje, kakšen je bil odnos družbe do manjšin v letu 2020.

Gre za namišljeno vizijo sveta čez 50 let, v katerem ni prostora za kakršnokoli diskriminacijo. V tem svetu muzej prikazuje, kako so bile leta 2020 obravnavane ranljive družbene skupine – prikazuje homofobijo, transfobijo, rasizem, seksizem, diskriminacijo debelih oseb, diskriminacijo na podlagi fizičnih lastnosti, duševnega zdravja itd.

Gostiteljica bo sprejela obiskovalke_ce in jih povabila v muzej. Obiskovalke_ci se bodo udeležile_i vodenega ogleda, ki pripoveduje o položaju manjšinskih skupin v »davnem letu 2020«.

Prostor bo razdeljen na več sob, vsaka soba pa bo pripovedovala zgodbo o določeni temi, povezani z diskriminacijo, zatiranjem, zlorabo ali nasiljem, ki so jih doživele_i naše_i nastopajoče_i, ker so, kdor so.

Nastopajo:
Filip Vurnik, Neja Kolbl, Lan Aidan, Tom Veber, Petra HD.

Če želite postati del zgodbe in se pridružiti dogodku, vas vljudno prosimo, da izpolnite prijavnico TUKAJ.

Avraam Vrohidis (GR) v sodelovanju z Društvom Parada ponosa in Cirkulacijo 2.

———————————————

POMEMBNO!

Imejte s seboj masko. Ves čas aktivnosti je obvezno vzdrževanje razdalje 1,5 metra med udeleženkami_ci.

Pred vstopom in pri izstopu je razkuževanje rok OBVEZNO. V notranjih prostorih je obvezna uporaba maske.

V kolikor se oseba dogodku pridruži naknadno, svoje podatke vpiše na pripravljen seznam, ki bo na voljo na dogodku.

Vsi podatki, zbrani prek prijavnice ali seznama na dan dogodka, se zbirajo za namen beleženja udeležbe na aktivnostih za potrebe projekta ter v skladu z Odlokom Vlade o spremembi Odloka o začasni splošni omejitvi oziroma prepovedi zbiranja ljudi v Republiki Sloveniji. Zbrani podatki bodo na zahtevo posredovani Nacionalnemu inštitutu za javno zdravje.

Dogodek sofinancira Mestna občina Ljubljana.
______________________________________________________
